ตอนนี้มีก้อนตรงหัวนมเล็ก เป็นมาเกือบอาทิตย์เเล้วครับ เวลาสัมผัส จะมีอาการเจ็บๆอะครับ
สวัสดีค่ะ ก้อนที่หัวนม อาจเกิดจาก1. การอักเสบติดเชื้อของเนื้อเยื่อที่บริเวณหัวนม เนื่อเยื่ออาจแข็งเลยทำให้คลำได้เหมือนเป็นก้อน ร่วมกับอาการเจ็บและปวด นอกจากนี้จะมีอาการบวมแดงของผิวหนังให้เห็นชัดเจน2. มีก้อนเนื้องอกธรรมดาของหัวนม ชื่อ nipple adenoma ซึ่งเป็นก้อนเนื้องอกที่สามารถพบได้ในผู้ชาย หรืออาจเป็นก้อนเนื้องอก syringomatous adenoma แต่มักพบในผู้หญิงมากกว่า3 .เป็นเนื้องอกของส่วนผิวหนังของหัวนม4.เป็นเต้านมโตในผู้ชาย (gynecomastia) หรือนมแตกพาน แต่จะพบในช่วงเริ่มต้นวัยรุ่นหรือ 13-14 ปี นอกจากนี้ อาจพบในผู้ชายที่เป็นโรคตับแข็งได้หากไม่ได้อยู่ในช่วงวัยรุ่น และยังคงคลำได้ก้อนอยู่ ก็ควรไปพบแพทย์เพื่อตรวจว่าน่าจะเกิดจากสาเหตุใดค่ะ ในเบื้องต้น ก็ไม่ควรไปบีบ นวดคลึง จับก้อนดังกล่าวบ่อยๆ ค่ะ